REPUBLIKA SRBIJA

NARODNA SKUPŠTINA

Odbor za zaštitu životne sredine

19 Broj:06-2/217-22

22. decembar 2022. godine

B e o g r a d

Na osnovu člana 70. stav 1. alineja prva Poslovnika Narodne skupštine

S A Z I V A M

SEDMU SEDNICU ODBORA ZA ZAŠTITU ŽIVOTNE SREDINE

ZA UTORAK, 27. DECEMBAR 2022. GODINE, U 11,00 ČASOVA

Za ovu sednicu predlažem sledeći

D n e v n i r e d :

1. Razmatranje Osnove za pristupanje Republike Srbije Sporazumu između Evropske zajednice za atomsku energiju (Euratom) i država nečlanica Evropske unije o učešću potonjih u dogovorima Zajednice za ranu razmenu informacija u slučaju radiološke vanredne situacije (ECURIE) i teksta Sporazuma između Evropske zajednice za atomsku energiju (Euratom) i država nečlanica Evropske unije o učešću potonjih u dogovorima Zajednice za ranu razmenu informacija u slučaju radiološke vanredne situacije (ECURIE) (03 Broj: 337-2812/22 od 16. decembra 2022. godine), radi davanja saglasnosti nadležnog odbora za privremenu primenu Sporazuma do njegovog stupanja na snagu.

2. Razno.

Sednica će se održati u Domu Narodne skupštine, u Beogradu, Trg Nikole Pašića 13, u sali III na prvom spratu.

Članovi Odbora koji nisu u mogućnosti da prisustvuju sednici Odbora, treba da o tome obaveste svoje zamenike u Odboru.

PREDSEDNIK ODBORA

Aleksandar Jovanović, s.r.